**Suplement i Certifikatës për kualifikimin profesional,**

**BUJQËSI, Niveli IV në KSHK, referuar Nivelit IV të KEK**

**Individi është i aftë:**

* Tё hartojë një plan-bisnesi që lidhet me veprimtaritё profesionale të një biznesi të vogël bujqësor.
* Tё kryejё llogaritje ekonomike qё lidhen me veprimtaritё profesionale të një biznesi të vogël bujqësor.
* Të menaxhojë burimet njerëzore, materiale dhe financiare gjatë veprimtarive profesionale të një biznesi të vogël bujqësor.
* Të interpretojë, plotësojë dhe përgatisë dokumentacion qё lidhen me veprimtaritё profesionale të një biznesi të vogël bujqësor.
* Të zbatojë bazën ligjore që i referohet veprimtarive profesionale bujqësore.
* Të zbatojë parimet e etikës gjatë ushtrimit të veprimtarive profesionale bujqësore.
* Të zbatojë standardet teknike në fushën e prodhimit bujqësor dhe blegtoral.
* Të zbatojë procedurën për hapjen e një biznesi bujqësor.
* Të blejë mallra e shërbime për fermën bujqësore.
* Të shesë mallra/produkte e shërbime të fermës bujqësore.
* Të zhvillojë marketingun e produkteve bujqësore e blegtorale dhe nënprodukteve të tyre.
* Të përdorë teknologjinë e informimit dhe komunikimit në fushën e prodhimit bujqësor dhe blegtoral.
* Të ndjekë ruajtjen e pjellorisë së tokës për mosdegradimin e saj.
* Të ndjekë prodhimin bujqësor të bimëve të arave, drurëve frutorë, perimeve etj.
* Të vlerësojë tokën bujqësore për prodhim BIO.
* Të prodhojë produkte organike në fermën bujqësore.
* Të ndjekë luftën e integruar të sëmundjeve dhe dëmtuesve në kulturat bujqësore.
* Të simulojë krijimin e një kooperative bujqësore në rajon.
* Të zbatojë rregullat e sigurisë në punë dhe të mbrojtjes së mjedisit gjatë kryerjes së veprimtarive bujqësore.
* Të komunikojë me etikë profesionale.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Bujqësi” niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky arsimim i jep mundësi individit t’i drejtohet tregut të punës për t’u punësuar në ferma bujqësore/ blegtorale, si dhe institucione të ndryshme private/shtetërore që ushtrojnë aktivitet në sektorin e bujqësisë si teknik, menaxher i mesëm. Gjithashtu, individi mund të vetëpunësohet në sektorin e bujqësisë në kuadrin e një biznesi individual të vogël apo të mesëm në fushën e bujqësisë.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).